Jumal tahab aidata igat lapsevanemat.
Laste kasvatamine pole mitte alati lihtne.
Samas perekond jälle on imeline asi.
Jumal tahab aidata meid laste kasvatamisel,
andes meile selleks tarkust.
Ise kogen küll, et olen vajanud seda kõige rohkem.
Ei mingeid trikke, vaid täitsa tavalist tarkust.
Selle saatesarja eesmärk
on uurida Piiblit sellest vaatenurgast,
mida Jumal lastekasvatuse kohta ütleb.
Ta on ju siiski Kõikvõimas Isa.
Kui Ta üldse midagi teab, siis just lastekasvatusest,
sest Tema on ju loonud meid kõiki.
Jätkame nüüd 1. Moosese 2. peatükiga,
lugedes 1. Moosese 2:15:
"Ja Issand Jumal võttis inimese
ja pani ta Eedeni aeda harima ja hoidma."
Inimesele anti ülesanne -
harida ja hoida paradiisi.
Paradiis on hea näide kodust.
Mis tähendus sel aga on
mõeldes sellele lastekasvatuse ja meie kui vanemate vaatenurgast?
Vaatenurgast, et me harime ja hoiame paradiisi.
Esmalt tahan välja tuua selle, mida Piibel räägib hoidmisest.
Piiblis on kirjas:
"Hoia oma südant
enam kui kõike muud, mida tuleb hoida,
sest sellest lähtub elu!"
Rääkides lastekasvatusest ja perest,
heaolust ja vanemlusest,
siis kõige tähtsam pole mitte füüsiline kodu,
vaid elu algab su enda südamest.
Meie enda südamest.
Sellest algab elu, nagu Piibel ütleb.
Igaüks meist teab seda.
Kui me süda on kinni, katki ja solvunud
ja meil on olnud halb päev, siis see kõik tuleb hiljem kodus välja.
Töö juures püüame veel vastu pidada,
aga koju jõudes laseme auru välja.
See ei tohiks nii olla.
Jumal õpetas mulle kohe alguses,
kui lapse saime ja me pereks saime,
et ma pean käima Vaimus ja olema eeskujuks nii tööl kui kodus.
Ma pean kogu aeg hoidma oma südant,
et mingi viha, kibedus ega patt ei võtaks võimust mu südame üle.
Jumal soovib, et me süda oleks kogu aeg vaba,
et seal poleks midagi, mis aheldaks või kriibiks
või tingiks seda,
et mu suust tuleks sõnu, mida ma ei soovi.
Sest süda räägib sellest, mida ta on täis.
Abikaasadena me teame,
et vihased sõnad ei tule mitte õhust, vaid me enda südameist.
Kui Jumal räägib paradiisi hoidmisest ja harimisest,
tähendab harimine seda, et me hoolitseme oma südame eest
ja hoidmine seda, et me kaitseme oma südant.
Ka kodus ja eriti just kodus.
Liikudes edasi enda südame juurest,
on järgmiseks alaks paarisuhe.
Oma südame hoidmine tähendab ka seda,
et me anname iseendale andeks ja palume vabandust.
Et me täidame end Püha Vaimuga,
oleme Tema lähedal, palvetame piisavalt jne.
Sama kehtib ka paarisuhtes:
andeksandmine, lepitus ja andeks palumine.
Need on lihtsad tööriistad, millega kaitsta oma paarisuhet.
Nagu Piiblis kirjas,
et me ei tohiks lasta päiksel loojuda oma vihastumise üle.
Me ei tohiks kunagi uinuda vihasena ja kibestununa,
vaid hiljemalt enne uinumist
paluda vabandust oma tegude ja sõnade pärast,
et võiksime rahus uinuda.
On tähtis mõista, et paarisuhe on pere tuum.
Kui sellega on kõik korras, on ka perega kõik hästi.
Meie lapsed on küll pesast juba välja lennanud,
aga kui nad olid väikesed ja oli raskeid aegu,
märkasin üsna ruttu,
et kui meil naisega oli probleeme
ja me olime teineteisest ühel või teisel põhjusel kaugenenud,
tekkisid kergesti tülid täiesti kummalistest asjadest.
Näiteks just lastekasvatamise teemal.
"Nii ei lähe! Peaksid hoopis nii tegema!" jne.
Kui me siis abikaasaga selle üle arutasime,
tuli välja, et me riiud olid pea alati viljaks sellest,
et me omavaheline kontakt oli mingil põhjusel kannatanud.
Kui aga meievaheline klapp oli hea, avameelne ja armastav,
polnud tülisid pea üldse.
Paarisuhte harimine ja hoidmine on väga tähtis.
Ütlen konkreetselt ja julgelt,
et tuleb võtta aega, et olla kahekesi.
Meil oli maal aias üks väike majake
ja kui lapsed olid natuke suuremad,
ütlesime neile, et me läheme "jalutama".
Ise aga läksime aiamajja.
Veetsime seal aega, olime koos,
ütlen otse, et ka armatsesime ja võtsime üksteise jaoks aega.
Tegime nii iga nädal.
Vähemalt korra nädalas.
See hoidis meie suhte korras, avatuna ja lähedasena,
andes meile energiat terveks nädalaks.
Tegime sellest regulaarse tegevuse.
Võib tunduda igavana, aga seda see polnud.
Vastupidi, selles oli rõõmu ja põnevat ootust,
et nüüd on jälle see päev.
Paarisuhte hoidmine on esmatähtis.
Mitte ainult abikaasade, aga kogu pere jaoks.
Kui suhe on korras, on ka perel kõik hästi.
Esmalt enda süda, seejärel paarisuhe
ja seejärel peegeldub see ka lastes.
Veel peame me hoidma oma kodu
ja see hõlmab ka lapsi.
Ma ei mõtle füüsilist kaitset,
kus kiiver peas ja mõõk käes kaitsed oma lapsi.
Ma pean silmas oma kodu kaitsmist asjade eest,
mida me sinna ei taha.
Üks asi, mille kaudu su koju võib tulla asju, mida sa ei soovi,
on internett.
Nutietelefonide kaudu on lastel ja noortel võimalus
jõuda kõigeni, mida maailmas leidub.
Tean, et see on paljudele vanematele väljakutse,
mida teha, kui laps tahab ainult telefonis olla.
Nad ei tea, mida ta seal teeb,
mida ta mängib või mida ta vaatab.
Paraku näevad lapsed telefonis tahtmatult ka selliseid asju,
mida nad nägema ei peaks.
See on selline olukord,
kus me vanematena peame neid igati kaitsma.
Mida kaugemassa tulevikku on võimalik lükata seda,
et laps saab isikliku nutitelefoni, seda parem.
Aga kui tal juba on nutitelefon,
tasub uurida,
kuidas sa vanemana saad kontrollida lapse internetis oleku aega
ja kuhu tal on ligipääs ja kuhu mitte.
Selle jaoks on vastavad äpid.
Seda tasub kindlasti teha, sest see on meie vastutus.
Olles rääkinud lastega,
kes on näinud midagi, mida nad poleks tahtnud näha,
on nad tunnistanud, et neil oli sellest halb.
See rikub selle "paradiisi".
See rikub nende südame.
Kui nii on juhtunud,
pole meie asi vanematena pidada pikka, manitsevat loengut,
vaid lapselt tasub küsida otse ja armastavalt,
kas ta on näinud midagi, mida ta poleks tahtnud näha
ja öelda, et sa ei taha hukka mõista, vaid aidata,
et laps võiks avada oma südame ja tunnistada, mida ta on näinud.
Seejärel aga aita oma last, küsides, mida ta nägi
ja seejärel palvetades koos.
Räägi andeksandmisest ja andeks palumisest.
Paku lapsele, et võid ta eest palvetada,
et Jeesuse veri puhastaks ta kõigest ja ta võiks olla täiesti vaba.
Ütle, et ei Jumal ega ka sina ei süüdista teda, vaid tahate aidata.
Ja siis palveta lapse eest.
Olen mitmeid kordi näinud, kuidas laps kogeb vabanemist.
Nii et hoiame oma südant, hoiame oma paarisuhet,
kaitseme oma peret ja lapsi
nii hästi, kui suudame.
Eriti sellel ajastul, kus me praegu elame.
Aamen.
Võtame järgmiseks küsimuse.
Lihtne küsimus: "Mida teha, kui laps on ainult telefonis?"
Esiteks oleks hea vastus see, et ära lase tal olla kogu aeg telefonis.
On tähtis, et me vanematena seaksime piirid.
Isegi telefoni mõnikord lihtsalt ära võttes.
Eriti hea on selline põhimõte,
et kui minnakse magama, pannakse telefonid ära.
Ka vanemad.
Sellega näitad eeskuju, et telefon ei valitse su elu üle
ja sa ei taha, et mobiil valitseks ka su laste elu.
Meie koolis on mitmed vanemad teinud nii,
et neil on köögis sahtel,
kuhu kõik telefonid enne magamaminekut pannakse
ja seal need on.
Lisaks võta kasutusele programmid ja äpid,
mis aitavad sul kontrollida lapse nutiaega
ja millega saad piirata neti kasutusaega.
Saad ka jälgida,
mis lehekülgi su laps oma telefonis külastab.
Kolmandaks, mis veel abiks on,
on koos lapsega ühiste hobidega tegelemine.
Seda lähtuvalt lapse soovidest ja huvidest.
Paku välja erinevaid tegevusi,
öeldes, et elus on peale mobiili muidki asju.
"Kas tahaksid hakata tegelema uue hobiga?"
Laps ütleb selle peale tihti: "Mind ei huvita, ma tahan mängida!"
Siis tuleb öelda: "Nüüd läheme ja kõik.
Pane telefon ära ja nüüd lähme."
Võetakse see aeg ja minnakse.
Vanemana oled sina vastutav,
et su laps poleks liiga kaua telefonis
ja sina pead teda selles aitama.
Ka nii, et mõnikord tuleb ta telefonist lausa lahti kiskuda,
kuna laps võib olla telefonist sama sõltuv
kui alkohoolik alkoholist.
"Tahan oma telefoni!"
Siis tuleb see lihtsalt ära võtta.
Täitsa julgelt kohe.
Sellised nõuanded siis täna.
Õnnistusi!
Sa ei pea üksi hakkama saama.
Eestis on kristlikke lasteaedu ja koole,
mis lisaks kogudustele toetavad kristlikku kasvatust.
Kui soovid saada rohkem teada meie töö ja tegevuse kohta,
külasta meie kodulehekülge, mida näed ekraanil.
Sealt on võimalus tellida meie soomekeelset infolehte
ja raamatuid, mis võivad olla abiks ka laste kasvatamisel.
Nende raamatute kaudu õpid sa Jumalat paremini tundma.
Ja kui sa õpid paremini tundma oma taevast Isa,
sujub ka kõik muu paremini.
Õnnistusi, jõudu ja tarkust laste kasvatamisel
ja tea, et sa pole sugugi üksi.
Võid saata meile ka küsimusi ja eestpalvesoove.
Palvetame igaühe eest.
Ole õnnistatud!
Laste kasvatamine on väga tähtis asi.
Seetõttu on ka antud saade eetris.
Soovides toetada TV7 tööd
võid helistada 900 1770 (kõne hind 10 eur)
või teha pangaülekande, leides me andmed www.tv7.ee
Ole õnnistatud ja tea, et toetades TV7 kanalit,
toetad kristlikku tööd Eestimaal. Aamen.
Tõlge: Kätlyn Nairismägi